ג'ובאני לו סלסו

ג'ובאני לו סלסו (בספרדית: Giovani Lo Celso; נולד ב-9 באפריל 1996 ברוסאריו; נהגה לעיתים קרובות "לו צ'לסו") הוא כדורגלן ארגנטינאי המשחק כקשר בטוטנהאם הוטספר ובנבחרת ארגנטינה.

== קריירת מועדונים ==
=== רוסאריו סנטראל ===
לו סלסו החל את הקריירה בקבוצת הנוער של רוסאריו סנטראל. הוא הצטרף לקבוצה הבוגרת בעונת , וערך את הופעת הבכורה שלו בליגת העל הארגנטינאית ב-19 ביולי במשחק מול ולס סארספילד שהסתיים בשוויון 0-0. עד לתום העונה רשם 13 הופעות ליגה, ותרם לעונה המוצלחת של רוסאריו שסיימה שלישית בטבלה, עם שלושה הפסדי ליגה בלבד.

בעקבות מיקום הליגה הגבוה, השתתפה רוסאריו, עם לו סלסו, במשחקי גביע ליברטדורס 2016. לו סלסו שותף בתשעה מתוך עשרת משחקיה של רוסאריו בטורניר, בו צלחה את שלב הבתים מהמקום הראשון והדיחה את גרמיו בשמינית הגמר, עד שהודחה על ידי אתלטיקו נסיונל, שזכתה לבסוף בטורניר. ב-28 בפברואר כבש את שער הליגה הראשון שלו במדי רוסאריו, בניצחון 0–3 על אתלטיקו קולון. בסך הכול באותה העונה שותף ב-14 מתוך 16 משחקי הליגה של קבוצתו, שסיימה שביעית בטבלה האזורית. הוא כבש פעמיים באותה העונה, והוסיף חמישה בישולים.

ב-26 ביולי 2016 נרכש לו סלסו על ידי פריז סן-ז'רמן הצרפתית תמורת סכום המוערך בכ-15 מיליון אירו, ונותר ברוסאריו בהשאלה עד ל-31 בדצמבר.

=== פריז סן-ז'רמן ===
לו סלסו הצטרף לפריז במהלך עונת , תחת המאמן אונאי אמרי. הוא הצטרף בקבוצה לבני ארצו, חאבייר פסטורה ואנחל די מריה, וערך את הופעת הבכורה שלו ב-5 באפריל 2017, בניצחון 0–4 על אבראנש במסגרת הגביע הצרפתי. עד לתום העונה הוסיף ארבע הופעות ליגה בלבד, ונותר על הספסל בגמר הגביע בו גברה קבוצתו 0–1 על אנז'ה.

בעונתו השנייה של לו סלסו בפריז כבר היה לשחקן משמעותי ברוטציה של אמרי, כאשר פריז הפגינה עליונות מוחלטת וזכתה בכל ארבעת התארים המקומיים. לו סלסו לא שותף בניצחון 1–2 על מונקו בסופר קאפ הצרפתי, ועלה כמחליף בניצחון 0–3 על אותה הקבוצה בגמר גביע הליגה הצרפתית. במהלך זכייתה של הקבוצה באליפות צרפת בפער מרשים של 13 נקודות, תרם לו סלסו ארבעה שערי ליגה ב-33 הופעות. הוא פתח בהרכב לגמר הגביע הצרפתי מול לז הרבייה מהליגה השלישית, וכבש את השער הראשון במשחק בדקה ה-26, בדרך לניצחון קבוצתו 0–2 בסיום. במהלך העונה אף הוסיף שבע הופעות בקמפיין ליגת האלופות, בו נעצרה קבוצתו בשמינית הגמר.

=== בטיס ===
לו סלסו במדי [[ריאל בטיס, 2019]]
ב-31 באוגוסט 2018 הושאל לו סלסו לריאל בטיס עד לתום העונה. ב-15 בספטמבר ערך את הופעת הבכורה בקבוצה בתיקו 0-0 עם ולנסיה. ב-4 באוקטובר כבש את שערו הראשון בניצחון 0–3 על F91 דודלאנג' בליגה האירופית. בעונת 2018/2019 כבש 16 שערים ב-45 הופעות במדי הקבוצה. ב-16 באפריל 2019 הפעילה בטיס את סעיף היציאה של לו סלסו ורכשה אותו בצורה רשמית.

=== טוטנהאם הוטספר ===
ב-8 באוגוסט 2019 הושאל לטוטנהאם הוטספר לעונה אחת עם אופציה לרכישה בסוף העונה. ב-17 באוגוסט ערך את הופעתו הבכורה בתיקו 2-2 נגד מנצ'סטר סיטי. ב-7 בנובמבר כבש את שערו הראשון בקבוצה בניצחון 0–4 על הכוכב האדום בלגרד בליגת האלופות. ב-28 בינואר 2020 חתם באופן קבוע בטוטנהאם לחמש וחצי שנים.

=== ויאריאל ===
ב-31 בינואר 2022 הושאל לו סלסו לויאריאל עד לסוף העונה. הוא כבש שער בכורה במדיה בלה ליגה ב-8 במאי בתיקו 1-1 נגד סביליה.

===קריירת נבחרות===
בעקבות סדרת הופעות מרשימות במדי רוסאריו, זומן לו סלסו על ידי חוליו אולרטיקואצ'אה לסגל הנבחרת האולימפית של ארגנטינה לאולימפיאדת ריו דה ז'ניירו. הוא שותף כמחליף בהפסדה של ארגנטינה 0–2 לפורטוגל בפתיחת שלב הבתים, ושותף בהרכב בניצחון 1–2 על אלג'יריה ובשוויון 1-1 מול הונדורס, שהביא להדחתה של ארגנטינה כבר בתום השלב המוקדם.

לו סלסו ערך את הופעת הבכורה שלו במדי נבחרת ארגנטינה ב-11 בנובמבר 2017, תחת המאמן חורחה סמפאולי, במשחק ידידות מול . הוא פתח בהרכב והוחלף לאחר כשעה, וארגנטינה המשיכה לניצחון 0–1 בסיום.

לקראת מונדיאל 2018 ברוסיה, זומן לו סלסו על ידי סמפאולי לסגל הנבחרת לטורניר. הוא כבש את שער הבכורה שלו ב-9 באוגוסט 2018, בניצחון נבחרתו 3–0 על נבחרת גואטמלה.

== תארים ==
;פריז סן-ז'רמן
* אליפות צרפת: 
* הגביע הצרפתי (2): , 
* גביע הליגה הצרפתית: 
* הסופר קאפ הצרפתי: , 
נבחרת ארגנטינה
* קופה אמריקה: 2021
* הפיינליסימה: 2022
* קופה אמריקה: 2024

== סטטיסטיקות ==
* נכון ל-1 ביוני 2018

=== מועדונים ===
{| class="wikitable" style="text-align: center;"
|-
!rowspan="2"|עונה
!rowspan="2"|קבוצה
!rowspan="2"|ליגה
!colspan="2"|בליגה
!colspan="2"|בגביע
!colspan="2"|בגביעהליגה
!colspan="2"|במפעליםיבשתיים
!colspan="2"|סך הכול
|-
!הופעות!!שערים!!הופעות!!שערים!!הופעות!!שערים!!הופעות!!שערים!!הופעות!!שערים
|-
|||rowspan="3"|רוסאריו סנטראל||rowspan="3"|ליגת העל הארגנטינאית||13||0||3||0||-||-||-||-||16||0
|-
|||14||2||1||0||-||-||9||0||24||2
|-
|||9||1||5||0||-||-||-||-||14||1
|-
|||rowspan="2"|פריז סן-ז'רמן||rowspan="2"|ליגת העל הצרפתית||4||0||1||0||0||0||0||0||5||0
|-
|||33||4||4||1||4||1||7||0||48||6
|-
!colspan="3"|סך הכול בקריירה!!73!!6!!14!!1!!4!!1!!16!!0!!107!!9
|-
|}

=== נבחרת לאומית ===
נכון ל-7 ביולי 2019
{| class="wikitable" style="text-align:center"
! colspan=3 | נבחרת ארגנטינה
|-
!שנה!!הופעות!!שערים
|-
|2017||2||0
|-
|2018||8||1
|-
|2019||9||1
|-
!סה"כ||19||2
|}

== קישורים חיצוניים ==

* 

==הערות שוליים==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני רוסאריו סנטראל
קטגוריה:כדורגלני פריז סן-ז'רמן
קטגוריה:כדורגלני ריאל בטיס
קטגוריה:כדורגלני טוטנהאם הוטספר
קטגוריה:כדורגלני ויאריאל
קטגוריה:כדורגלני נבחרת ארגנטינה
קטגוריה:כדורגלנים ארגנטינאים באולימפיאדת ריו דה ז'ניירו (2016)
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים ארגנטינאים בצרפת
קטגוריה:ספורטאים ארגנטינאים בספרד
קטגוריה:ספורטאים ארגנטינאים באנגליה
קטגוריה:ארגנטינאים שנולדו ב-1996